Žarko Todorović
Žarko P Todorović "Valter" (1907 Beograd - Pariz) je bio jedan od rukovodilaca obaveštajne službe ravnogorskog pokreta u početnoj fazi drugog svetskog rata u okupiranoj Jugoslaviji i prvi komandant ustaničke komande u Beogradu. Organizovao je povezivanje Četničkog pokreta sa engleskom obaveštajnom službom i sa izbegličkom vladom.

U maju 1941 je Dragomiru Jovanoviću predao poziv Draže Mihajlovića kojim ga je pozvao da se priključi četnicima.

U julu 1941 Todorović je započeo aktivnosti usmerene ka formiranju ilegalne četničke organizacije u okupiranom Beogradu.

Todorović je omogućio Stanislavu Rapotecu da komunicira sa Mihajlovićem putem radio veze.

Dok se nalazio na funkciji komandanta Beograda Nemci su uspeli da probiju šifru koju je koristio za vezu sa Mihajlovićevim štabom i na osnovu tako dobijenih podataka locirali i uhapsili Todorovića. Delegat jugoslovenske emigrantske vlade Jovan Đonović je u julu izvestio šefa beogradske misije engleske obaveštajne službe Mastersona da je Todorović (šifrovano ime ZPT - od Žarko P Todorović) organizator komiteta tridesetdvojice.

Zvanično prvi komandant Beograda tokom drugog svetskog rata, Žarko Todorović, je uhapšen krajem jula 1941. Nemački oficir Bader se hvalio u izveštaju svojoj komandi da je hapšenjem Todorovića nanet težak udarac Mihajlovićevoj organizaciji u Beogradu.

Ubrzo je pobegao. Po naređenju vrhovne komande je otišao u Hrvatsku a dužnost komandanta Beogradske komande je poverio majoru Radoslavu Đuriću. Zbog toga što je komanda bila stalno na udaru Gestapoa njen sastav se često menjao pa je posle Đurića komandant bio Dušan Manojlović, Saša Mihailović a zatim ponovo major Žarko Todorović.

Do polovine 1943 je bio komandant Komande Severnih Pokrajina (Vojvodina i Slavonija).

Izvori 

Rođeni 1907.
Četnici